American Idol

***American Idol*** er en amerikansk sangtalentkonkurranse som ble vist på fjernsynskanalen Fox fra 2002 til 2016, og på ABC fra 2018. Programmet var en amerikansk versjon av det britiske *[[Pop Idol]]*. 

Idol ble ett av de mest populære TV-program i USA. Sesong fem og seks hadde flest seere (med litt over 30 millioner seere i snitt). De siste tre årene falt seertallene betydelig og programmet klarte bare oppnå en tredjedel av de tallene de hadde i sine glansdager. Finalen av andre sesong hadde 38,1 millioner seere, og ble dermed den meste sette episoden. 

## Konsept
Programmet går ut på å kåre den beste vokalisten i landet. I begynnelsen av hver sesong arrangeres prøvesynginger i flere større byer. I hver by vurderer et dommerpanel hvem som skal gå videre. Det har vært benyttet flere gjestedommere i flere av sesongene. De deltakerne som blir plukket ut i de innledende rundene, blir sendt til Hollywood. Der elimineres enda flere kandidater. Når finaledeltakerne er plukket ut, er det TV-seerne som bestemmer hvem som går videre, til det til slutt kåres en vinner som får tittelen «American Idol». 

I 2009 (sesong 8) innførte programskaperne en ny regel, som gikk ut på at dommerne fikk vetorett i finaleepisodene og kunne annullere seernes stemmer, slik at ingen ble sendt hjem. Vetoretten kunne brukes kun én gang, og kun frem til det var fem finalister igjen. I den påfølgende runden etter at vetoretten var blitt brukt, ville to deltakere bli sendt hjem istedenfor én. Dommerne benyttet seg av dette i sesong 8 for Matt Giraud, i sesong 9 for Michael Lynche, i sesong 10 for Casey Abrams og i sesong 11 for Jessica Sanchez.

Ryan Seacrest har vært programleder i alle sesongene, men delte programlederjobben med Brian Dunkleman i den første sesongen.

## Dommere
Faste medlemmer i dommerpanelet fra starten var Paula Abdul, Randy Jackson og Simon Cowell. I 2009 (sesong 8) ble Kara DioGuardi nytt medlem i juryen, i tillegg til de tre faste dommerne som hadde vært med tidligere. Paula Abdul sluttet etter sesong 8, og ble erstattet av Ellen DeGeneres i sesong 9. I juli 2010 ble det kjent at DeGeneres ikke ville stille som dommer neste sesong. Sesong 9 var også den siste sesongen Simon Cowell var dommer; han trakk seg etter sesongslutt for å introdusere X Factor i USA. Den 3. september 2010 ble det kjent at Kara DioGuardi ikke skulle fortsette som dommer. Den 22. september 2010 ble det kjent at nye dommere for sesong 10 var Jennifer Lopez og Steven Tyler. De dannet en dommertrio sammen med Randy Jackson. I sesong 12 ble Lopez og Tyler byttet ut, og inn kom Mariah Carey, Nicki Minaj og Keith Urban, i sesong 13 var Harry Connick Jr. dommer, og i sesong 16 var Katy Perry, Luke Bryan og Lionel Richie programmets faste dommere.


Fil:Simon Cowell.jpg|Simon Cowell Dommer sesong 1 - 9
Fil:Randy Jackson cropped.jpg|Randy Jackson Dommer sesong 1 - 12
Fil:Steven Tyler 5.jpg|Steven Tyler Dommer sesong 10
Fil:JenniferLopez.jpg|Jennifer LopezDommer sesong 10


## Vinnere


Kelly Clarkson Blue Angels.jpg|Kelly Clarkson vinner sesong 1 (2002)
Ruben Studdard 2.jpg|Ruben Studdard vinner sesong 2 (2003)
Fantasia Barrino.jpg|Fantasia Barrino vinner sesong 3 (2004)
Carrie Underwood.jpg|Carrie Underwood vinner sesong 4 (2005)
Taylor Hicks.jpg|Taylor Hicks vinner sesong 5 (2006)
Jordin Sparks at Commander-in-Chief's Ball.jpg|Jordin Sparks vinner sesong 6 (2007)
David Cook American Idol Homecoming 2.jpg|David Cook vinner sesong 7 (2008)
Kris Allen.jpg|Kris Allenvinner sesong 8 (2009)
Lee-DeWyze-MG.jpg|Lee DeWyze vinner sesong 9 (2010)
Scotty McCreery May 14 2011 CROPPED.jpeg|Scotty McCreery vinner sesong 10 (2011)
Phillip_Phillips_at_the_American_Idols_Live!_Tour_2012_at_Seattle_Center's_Key_Arena,_July_2012.jpg|Phillip Phillips vinner sesong 11 (2012)
Candice Glover 2013.jpg|Candice Glover, vinner sesong 12 (2013)
Caleb Johnson Wolf Trap.jpg|Caleb Johnson, vinner sesong 13 (2014)
Nick Fradiani at the National Memorial Day Concert.jpg|Nick Fradiani, vinner sesong 14 (2015)
Maddie Poppe at State Fair 2019.jpg|Maddie Poppe, vinner sesong 16 (2018)
Laine Hardy - Louisiana Music Hall of Fame Induction Ceremony.jpg|Laine Hardy, vinner sesong 17 (2019)


## Sesonger
Se: Liste over American Idol-finalister

## Referanser


## Eksterne lenker
* 
*